Diari Oficial de la Generalitat Valenciana


Sumari del DOGV 9975, del 05-11-2024 (2024/11264)

RESOLUCIÓ de 28 d'octubre de 2024, de la Direcció General de Vivenda, per la qual s’amplia el termini per a la presentació de la justificació de les subvencions per a l’adquisició i millora de vivendes del Programa d’increment del parc públic de vivendes, finançat pel Pla estatal per a l’accés a la vivenda 2022-2025 (pla «ADHA», anualitats 2023 i 2024).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9975

Data del DOGV
:   05-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11917

CVE
:   XILL-F-6341-36545

Data del document
:   28-10-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública
    * política de l'habitatge
    * assignació d'habitatge
    * habitatge
    * prestació familiar
    * legislació

*Antecedents de fet*

L'Orde 5/2023, de 14 d'abril, de la Vicepresidència Segona i Conselleria de Vivenda i Arquitectura Bioclimàtica, per la qual s'aproven les bases reguladores de les subvencions a entitats locals per a l'adquisició i millora de vivendes del Programa d'increment del parc públic de vivendes, finançat pel Pla estatal per a l'accés a la vivenda 2022-2025 (pla «ADHA») i es convoca per al 2023 (publicada en el DOGV núm. 9584, de 27.04.2023), té un caràcter biennal, de manera que el termini per a la presentació de la sol·licitud d'ajuda és el comprés entre l'endemà de la publicació de l'Orde, això és, 28 d'abril de 2023, segons s'establix en l'apartat tercer de l'orde, corresponent a l'eficàcia, i el 13 de setembre de 2024, segons la base reguladora setena.

L'esmentat caràcter biennal de l'orde va permetre l'inici de la tramitació de deu sol·licituds municipals durant el passat exercici, i es van concedir les respectives subvencions per la Resolució de 30 de novembre de 2023, de la directora general de Vivenda (publicada en el DOGV núm. 9746, de 15.12.2023), amb càrrec a l'aplicació pressupostària 76.96.36.083.74 de la línia S1528000, «Pla estatal de vivenda 2022-2025», del capítol VII dels pressupostos de la Generalitat 2023.

Esta tramitació va exigir la incoació d'ofici d'una ampliació del termini per a la justificació de part de les subvencions, que va ser acordada per la Resolució de 24 de maig de 2024, de la directora general de Vivenda (publicada en el DOGV núm. 9862, de 03.06.2024). Es va tractar d'una pròrroga de tres mesos, que va obeir a qüestions economicofinanceres derivades de la posada en marxa de la Instrucció d'operatòria comptable de la Generalitat Valenciana en l'àmbit del sistema NEFIS.

D'acord amb la Base catorzena de l'Orde 5/2023, les entitats locals poden sol·licitar pagaments anticipats fins a arribar al 100 % de la subvenció. Per a este exercici 2024 s'han presentat vàlidament diverses sol·licituds que estan en procés de concessió. La justificació d'estes depén en gran manera de la necessitat financera de rebre la bestreta sol·licitada i el termini per a presentar la documentació justificativa, d'acord amb la base tretzena de l'orde, venç el 10 de novembre de 2024.

D'altra banda, es constata que la tramitació comptable de les subvencions del present exercici requerix la resolució d'incidències informàtiques com ara operacions de parametrització d'ajudes. Això comporta un major temps de tramitació dels pagaments anticipats, i per tant, no poder disposar del termini necessari per a presentar la documentació justificativa de la inversió realitzada, cosa que fa necessari ampliar el termini de justificació que, d'altra banda, no produiria perjuís a tercers.

*Fonaments de dret*

*Primer.* L'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, establix que l'òrgan concedent de la subvenció podrà atorgar, excepte precepte en contra inclòs en les bases reguladores, una ampliació del termini establit per a presentar la justificació que no excedisca la mitat d'este i sempre que amb això no es perjudiquen drets de tercer.

*Segon.*           La Llei 39/2015, d'1 d'octubre, de procediment administratiu comú de les administracions públiques, en l'article 32, determina que l'Administració, excepte precepte en contra, podrà concedir, d'ofici o a petició dels interessats, una ampliació dels terminis establits que no excedisca la mitat d'estos, si les circumstàncies ho aconsellen i amb això no es perjudiquen drets de tercer. L'acord d'ampliació haurà de ser notificat als interessats.

*Tercer.* La Llei 39/2015, d'1 d'octubre, de procediment administratiu comú de les administracions públiques, en l'article 35.1.e, establix que els acords d'ampliació de terminis seran motivats, amb succinta referència de fets i fonaments de dret.

Vista la Proposta de resolució de 25 d'octubre de 2024, del subdirector general de Vivenda, Rehabilitació i Regeneració Urbana, i d'acord amb la Llei 39/2015, d'1 d'octubre, del procediment administratiu comú de les administracions públiques, el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i la resta de normativa aplicable de manera necessària i pertinent,

RESOLC

*Primer*

Acordar l'ampliació del termini de presentació de la justificació de la convocatòria indicada fins al 25 de novembre de 2024.

*Segon*

Publicar esta resolució en el *Diari Oficial de la Generalitat Valenciana*, de conformitat amb el que s'establix en l'article 45.1 de la Llei 39/2015, d'1 d'octubre, de procediment administratiu comú de les administracions públiques.

  

València, 28 d'octubre de 2024

(p. d. Resolució 15.05.2024; DOGV 9851, 17.05.2024)

Juan Antonio Pérez Sala

Director general de Vivenda